ΔΕΛΤΙΟ ΤΥΠΟΥ - ΕΝΗΜΕΡΩΣΗ

Σας ενημερώνουμε ότι η τοποθέτηση αναπληρωτών εκπαιδευτικών, ΕΕΠ και ΕΒΠ στα σχολεία της ΔΔΕ Καβάλας θα γίνει με βάση την Εγκύκλιο 108390/Ε1/21-08-2020 του ΥΠΠΑΙΘ, αναφορικά με την τοποθέτηση αναπληρωτών εκπαιδευτικών-ΕΕΠ-ΕΒΠ για το 2020-21.

Χρονοδιάγραμμα διαδικασιών πρόσληψης

1. ΔΕΥΤΕΡΑ 4/1/2021:

Η ΔΔΕ Καβάλας ανακοινώνει τις κενές θέσεις στα σχολεία αρμοδιότητάς της και καλεί τους προσλαμβανόμενους να υποβάλλουν ηλεκτρονικά στο mail@dide.kav.sch.gr αίτηση-δήλωση τοποθέτησης με σειρά προτίμησης μέχρι και την ΤΕΤΑΡΤΗ 6-1-2021. Σε περίπτωση ύπαρξης μοναδικού προσλαμβανόμενου στην ειδικότητα και ύπαρξης μιας κενής θέσης δεν απαιτείται υποβολή αίτησης.

Οι προσλαμβανόμενοι συμπληρώνουν με προσοχή και χωρίς να παραλείψουν κανένα σχετικό πεδίο, το υπόδειγμα 3 που αναρτάται στην ιστοσελίδα της διεύθυνσης, και το αποστέλλουν το ταχύτερο με ηλεκτρονικό ταχυδρομείο ώστε να προετοιμαστεί η πρόσληψή τους.

1. ΠΕΜΠΤΗ 7-1-2021:

Η ΔΔΕ Καβάλας ανακοινώνει τον πίνακα με τις τοποθετήσεις των προσλαμβανόμενων σε σχολικές μονάδες. Αποκλειστικό κριτήριο τοποθέτησης αναπληρωτών και ωρομίσθιων εκπαιδευτικών και μελών ΕΕΠ-ΕΒΠ σε σχολεία της ίδιας περιοχής πρόσληψης αποτελεί, πλέον, η σειρά κατάταξης στους αξιολογικούς πίνακες του Α.Σ.Ε.Π., βάσει της οποίας και διενεργήθηκε η πρόσληψη. Ειδικά στην Ε.Α.Ε., κατά τη διαδικασία τοποθέτησης προηγούνται οι προσληφθέντες από τους κύριους πίνακες, ακολουθούν αυτοί από τους επικουρικούς και, έπονται αυτοί από τους πίνακες γενικής εκπαίδευσης.

1. ΠΑΡΑΣΚΕΥΗ 8-1-2021 έως ΔΕΥΤΕΡΑ 11-1-2021:

Οι προσλαμβανόμενοι παρουσιάζονται στο σχολείο τοποθέτησης και αναλαμβάνουν υπηρεσία. Ταυτόχρονα καταθέτουν όλα τα απαιτούμενα για την πρόσληψη έγγραφα και υπογράφουν σύμβαση εργασίας. Βάσει του νέου νομικού πλαισίου, η ανάληψη υπηρεσίας των αναπληρωτών γίνεται απευθείας στη σχολική μονάδα τοποθέτησής τους, οπότε και συνάπτεται σύμβαση εργασίας Ιδιωτικού Δικαίου Ορισμένου Χρόνου (ΙΔΟΧ) μεταξύ των ιδίων και του ελληνικού δημοσίου, όπως εκπροσωπείται από τον οικείο Διευθυντή Εκπαίδευσης. Όλα τα σχετικά με την πρόσληψη δικαιολογητικά κατατίθενται στα σχολεία τοποθέτησής τους και αποστέλλονται αυθημερόν στη ΔΔΕ προκειμένου η Υπηρεσία, ως οφείλει, να προβεί αμελλητί στην ανάρτηση των συμβάσεων εργασίας στο διαδίκτυο (Διαύγεια), καθώς και στην αναγγελία των σχετικών προσλήψεων στο πληροφοριακό σύστημα «ΕΡΓΑΝΗ» του Υπουργείου Εργασίας και Κοινωνικών Υποθέσεων ώστε να ολοκληρωθεί η πρόσληψη.

ΟΛΕΣ οι αιτήσεις για αναγνώριση προϋπηρεσίας και συνάφειας μεταπτυχιακού κατατίθενται στα σχολεία την ημέρα της πρόσληψης και πρωτοκολλώνται πάραυτα καθώς επιφέρουν οικονομικά αποτελέσματα από την ημέρα πρωτοκόλλησής τους..